《次韵谢余知郡和予识山会饮韵》
元代·方回

衣冠奇古旧儒风，湖海襟期臭味同。
七字不妨容我和，一樽酒欠与君中。
春光是处饶生意，山色何曾碍太穿。
九叠云屏三笑路，何当偕访虎溪翁。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。